**35.§**

# Par rājiena izteikšanu Ogres novada pašvaldības vispārējās pirmsskolas izglītības iestādes “Riekstiņš” vadītājai

Izskatot Audita ziņojumu par personāla vadību Ogres VPII "Riekstiņš" (turpmāk – Audita ziņojums), domes priekšsēdētāja 06.01.2015. rīkojumu Nr.2-S par paskaidrojuma pieprasīšanu no Vitas Kravales, Vitas Kravales 06.01.2015. paskaidrojumu sakarā ar audita ziņojumu, VPII "Riekstiņš" audzēkņu vecāku 14.01.2015. iesniegumu (106 paraksti), VPII "Riekstiņš" darbinieku 14.01.2015. iesniegumu (25 paraksti), Agneses Aveniņas 12.01.2015. iesniegumu, noklausoties pašvaldības personāla speciālistes Daces Šķēles ziņojumu un Vitas Kravales paskaidrojumus un pamatojoties uz likuma “Par pašvaldībām” 21. panta pirmās daļas 9. punktu un Darba likuma 90. pantu,

**balsojot: PAR –** 14 balsis (A.Ceplītis, E.Dzelzītis, E.Helmanis, R.Javoišs, S.Kirhnere, J.Laizāns, M.Legzdiņš, A.Mangulis, Dz.Mozule, V.Pūķe, M.Siliņš, L.Strelkova, D.Širovs, I.Tamane,),

**PRET** – 2 balsis (V.Gaile, R.Bartkevičs), **ATTURAS** – 1 balss (I.Vecziediņa), Ogres novada dome **NOLEMJ:**

1. Par Audita ziņojumā norādītajiem pārkāpumiem Ogres VPII "Riekstiņš" vadītājai **Vitai Kravalei** izteikt **rājienu**.
2. Uzdot **Vitai Kravalei** viena mēneša laikā no lēmuma spēkā stāšanās brīža novērst Audita ziņojumā minētos trūkumus, par rezultātiem informējot domi.
3. **Kontroli** par lēmuma izpildi uzdot domes priekšsēdētāja vietniecei izglītības, kultūras un veselības lietu jautājumos **Inetai Tamanei**.

 (Sēdes vadītāja,

domes priekšsēdētāja A.Manguļa paraksts)

*Lēmums stājas spēkā ar 23.01.2015.*